Čínske turistické atrakcie kategórie AAAAA

Čínske turistické atrakcie kategórie AAAAA (5A) sú turistické atrakcie v Čínskej ľudovej republike zaradené do najvyššej kategórie čínskym ministerstvom kultúry a cestovného ruchu. Štát ich považuje za najdôležitejšie a sú najlepšie udržiavané. V roku 2018 bolo v kategórii 5A zapísaných 248 turistických atrakcií.

Pôvod systému hodnotenia turistických atrakcií vychádza z kritérií, ktoré boli prvýkrát stanovené v roku 1999 Čínskou národnou správou cestovného ruchu (predchodca súčasného ministerstva kultúry a cestovného ruchu) a revidované v roku 2004. Tieto kritériá zahŕňajú jedinečnosť jednotlivých pamätihodnosti, faktory kvality a riadenia, ako je jednoduchosť dopravných spojení, bezpečnosť na mieste, čistotu atď. Turistické atrakcie boli roztriedené podľa kritérií do kategórie A až AAAA, pričom kategória AAAAA alebo 5A bola pridaná neskôr ako najvyššia úroveň. V roku 2007 bola certifikovaná prvá skupina 66 turistických atrakcií hodnotených ako AAAAA. Zahŕňala mnoho z najznámejších historických ikonických pamiatok v Číne, vrátane Zakázaného mesta a Letného paláca. Vo februári 2017 bola pridaná ďalšia skupina atrakcií, vrátane 20 nových v kategórii 5A. V ojedinelých prípadoch bolo niekoľko miest z najvyššej kategórie vyradených, a to pre neuspokojivé hodnotenie od doterajších návštevníkov.

 Zoznam AAAAA atrakcií (len pre provinciu Šan-tung a pre Šanghaj) 

+provinciaprefektúranázovdátum zaradenia do 5ApopisobrázokŠan-tungLen-tchajpavilón Pcheng-laj2007150x150bodŠan-tungŤi-ningKonfuciov chrám, hrob a sídlo rodiny Kchung v Čchü-fu2007150x150bodŠan-tungTchaj-anTchaj-šan2007200x200bodŠan-tungQingdaohora Lao2011200x200bodŠan-tungLen-tchajhora Nan-šan2011Šan-tungWej-chajostrov Liou-kung2011Šan-tungCao-Čuangstarobylé mesto Tchaj-er-čuang2013Nachádza sa v okrese Tchaj-er-čuangŠan-tungŤi-nanpramene Pao-tchu2013 Šan-tungLin-ihora I-meng2014Nachádza sa v okrese YishuiŠan-tungWej-chajChua-sia-čcheng2017Šan-tungWej-fangstarobylé mesto Čching-čou2017ŠanghajPchu-tungVeža Orientálna perla2007225x225bodŠanghajPchu-tungŠanghajský park divokých zvierat2007150x150bodŠanghajPchu-tungŠanghajské múzeum vedy a technológie2010150x150bod

 Vyradenia z kategórie 5A 
Niektoré turistické miesta z kategórie 5A, ktoré určila čínska národná správa cestovného ruchu (v roku 2018 sa zlúčila s ministerstvom kultúry a cestovného ruchu) z dôvodu nespokojnosti doterajších návštevníkov stratili svoju akreditáciu. Prvým takýmto turistickým miestom bol priesmyk Šan-chaj v provincii Che-pej. K ďalšej vlne zníženia kategorizácie došlo v roku 2016 vyradením ostrova Ťü-c’-čou v provincii Chu-nan a tiesňavy Šen-lung v provincii Čchung-čching; príčinou boli „bezpečnostné obavy, predražovanie, zlé riadenie v oblasti životného prostredia, zlá údržba zariadenia, ako aj zlé služby, ktoré boli spôsobené hlavne nedostatkom zamestnancov“.

 Referencie 

 Zdroj 

Kategória:Turistika v Číne